Die ontknoping van 'n komplekse knoop | Orania Blog
18 Junie 2018 ~ 2 Kommentare
Die kompleksiteit van die grondkwessie, as die kulminasie van die bykans vier eeue van buurmanskap van verskeie volkere aan die Suidpunt van ons geliefde kontinent Afrika, is vir alle praktiese doeleindes die onontknoopbare knoop. Hierdie knoop was deurlopend, onder veelvuldige benaminge dit wat, deur die geskiedenis van hierdie land die spreekwoordelike ossewa aan die Pretoriaanse paal vasgebind het. Ek is natuurlik deur die legendariese Gordiaanse knoop begelei in my gedagtevlug wat moet uiteenloop op die eenvoudige ontknoping van die knoop, deur alternatiewe denke, hetsy Aleksander se swaard of die paal wat uitgehaal word. Hierdie knoop, met name soos Vryburgers en VOC, Britse besetting van die Kaap, Mfecane, Oos-grens oorloë, kolonialisme, Groot Trek, republieke, Anglo-Boereoorlog, Unie-wording, Apartheid, Struggle, Freedom, Reënboog, Regstellende Aksie, BEE, Selfbeskikking en sedert 27 Februarie Grondonteiening sonder vergoeding, word met elke generasie meer kompleks. Ek sê dat hierdie die knoop se name oor tyd heen was, maar dit is eintlik nie waar nie, dit was alles pogings om die knoop te ontknoop, en my woorde verstrengel in die kompleksiteit van dit wat ek probeer sê en dit waaroor ek probeer skryf.
2 Reaksies op "Die ontknoping van 'n komplekse knoop"
Willem Fourie 19 Junie 2018 at 00:29 Permalink
Dankie vir die interesante gedagte,
Dit staan soos 'n "paal" bo water dat ons 'n meerpaal nodig het om aan vas te meer.
Of dalk het ons net die knoop onder mekaar nodig om behoue te bly (solank daar nou nie swaarde van verwarring ont-skede word nie).
ANDRIES MARITZ 19 Junie 2018 at 06:21 Permalink
Noem dit GRONDBESIT….ander name kan, en soos jy noem, met verloop van tyd misleidende benamings raak.
Menslik gesproke, het en sal die betrokke grond bly bestaan.
Oplosssings van die verlede het vir gegewe tydfases gewerk en so sal wat in 2018+ as volhoubare "nuwe oplossing/ooreenkomste" gevind word, ook net vir 'n tydfase werk en dit is goed so, MAAR besef dat GRONDBESIT is veranderlik, m.a.w. oor tyd gaan en sal dit verander, daarom is deel van grondbesit dat dit deurlopend optimaal bestuur moet word, soos in enige suksesvolle besigheid/onderneming.
Optimale besigheidbestuur berus ondermeer op Gebeurlikheidbestuur omdat alles met verloop van tyd, VERANDER !